title: Regulamentul de punere în aplicare (UE) 2021/365 al Comisiei din 26 februarie 2021 de aprobare a clorului activ eliberat din acidul hipocloros ca substanță activă pentru utilizare în produse biocide aparținând tipului de produs 1 (Text cu relevanță pentru SEE)

text:
                  1.3.2021

                  RO

                  Jurnalul Oficial al Uniunii Europene

                  L 70/9

         REGULAMENTUL DE PUNERE ÎN APLICARE (UE) 2021/365 AL COMISIEI
         din 26 februarie 2021
         de aprobare a clorului activ eliberat din acidul hipocloros ca substanță activă pentru utilizare în produse biocide aparținând tipului de produs 1
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 9 alineatul (1) litera (a),
         întrucât:

                     (1)

                     La 31 iulie 2007, autoritatea competentă din Slovacia (denumită în continuare „autoritatea competentă responsabilă de evaluare”) a primit, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), o cerere de includere a substanței active clor activ eliberat din acidul hipocloros în anexa I la directiva respectivă pentru utilizare în produse biocide aparținând tipului de produs 1, igienă umană, astfel cum este definit în anexa V la directiva respectivă, care corespunde tipului de produs 1 definit în anexa V la Regulamentul (UE) nr. 528/2012.

                     (2)

                     La 19 noiembrie 2010, autoritatea competentă responsabilă de evaluare a transmis Comisiei raportul de evaluare împreună cu concluziile sale în conformitate cu articolul 11 alineatul (2) din Directiva 98/8/CE.

                     (3)

                     La 16 iunie 2020, Comitetul pentru produse biocide a adoptat avizul Agenției Europene pentru Produse Chimice (3) (denumită în continuare „agenția”), ținând seama de concluziile autorității competente responsabile de evaluare.

                     (4)

                     Conform respectivului aviz, este de așteptat ca produsele biocide aparținând tipului de produs 1 care utilizează clor activ eliberat din acid hipocloros să îndeplinească cerințele prevăzute la articolul 5 din Directiva 98/8/CE, sub rezerva respectării anumitor specificații și condiții referitoare la utilizarea lor.

                     (5)

                     Luând în considerare avizul agenției, este adecvat să se aprobe clorul activ eliberat din acidul hipocloros ca substanță activă pentru utilizare în produse biocide aparținând tipului de produs 1 sub rezerva îndeplinirii anumitor specificații și condiții.

                     (6)

                     Măsurile prevăzute în prezentul regulament sunt în conformitate cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Clorul activ eliberat din acid hipocloros se aprobă ca substanță activă pentru utilizare în produse biocide aparținând tipului de produs 1 sub rezerva respectării specificațiilor și condițiilor prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 februarie 2021.

                  Pentru Comisie

                  Președintele

               Ursula VON DER LEYEN

            (1)  JO L 167, 27.6.2012, p. 1.

            (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

            (3)  Avizul Comitetului pentru produse biocide privind cererea de aprobare a substanței active clor activ eliberat din acid hipocloros, tipul de produs 1, ECHA/BPC/255, adoptat la 16 iunie 2020.

            ANEXĂ

                        Denumire comună

                        Denumire IUPAC
                        Numere de identificare

                        Gradul minim de puritate a substanței active  (1)

                        Data aprobării

                        Data de expirare a aprobării

                        Tip de produs

                        Condiții specifice

                        Clor activ eliberat din acid hipocloros

                        Denumire IUPAC: Acid hipocloros
                        Nr. CE: 232-232-5
                        Nr. CAS: 7790-92-3

                        Specificație stabilită pentru acidul hipocloros (greutate uscată min. 90,87 % G/G) care eliberează clor activ.
                        Acidul hipocloros este specia predominantă la pH 3,0-7,4.

                        1 iulie 2021

                        30 iunie 2031

                        1

                        Evaluarea produsului acordă o atenție deosebită expunerilor, riscurilor și eficacității conexe oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă.

               (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) 2021/367 al Comisiei din 1 martie 2021 privind reînnoirea autorizației pentru un preparat de Saccharomyces cerevisiae CNCM I-4407 ca aditiv pentru hrana vițeilor pentru creștere și de abrogare a Regulamentului (UE) nr. 883/2010 (titularul autorizației S.I. Lesaffre) (Text cu relevanță pentru SEE)

text:
                  2.3.2021

                  RO

                  Jurnalul Oficial al Uniunii Europene

                  L 71/1

         REGULAMENTUL DE PUNERE ÎN APLICARE (UE) 2021/367 AL COMISIEI
         din 1 martie 2021
         privind reînnoirea autorizației pentru un preparat de Saccharomyces cerevisiae CNCM I-4407 ca aditiv pentru hrana vițeilor pentru creștere și de abrogare a Regulamentului (UE) nr. 883/2010 (titularul autorizației S.I. Lesaffre)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare și de reînnoire a acestor autorizații.

                     (2)

                     Aditivul Saccharomyces cerevisiae CNCM I-4407, identificat anterior ca Saccharomyces cerevisiae NCYC Sc47, a fost autorizat pentru o perioadă de 10 ani ca aditiv pentru hrana vițeilor pentru creștere prin Regulamentul (UE) nr. 883/2010 al Comisiei (2).

                     (3)

                     În conformitate cu articolul 14 din Regulamentul (CE) nr. 1831/2003, titularul autorizației pentru Saccharomyces cerevisiae CNCM I-4407 utilizat ca aditiv destinat hranei pentru animale a depus o cerere de reînnoire a autorizației pentru vițeii pentru creștere, solicitând ca aditivul să fie clasificat în categoria „aditivi zootehnici”. Această cerere a fost însoțită de detaliile și documentele solicitate conform prevederilor articolului 14 alineatul (2) din respectivul regulament.

                     (4)

                     În avizul său din 25 mai 2020 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că solicitantul a furnizat probe că aditivul îndeplinește condițiile de autorizare existente. Autoritatea a concluzionat că preparatul de Saccharomyces cerevisiae CNCM I-4407 nu are niciun efect advers asupra sănătății animalelor, asupra siguranței consumatorilor sau asupra mediului. Autoritatea a concluzionat, de asemenea, că substanța nu este iritantă pentru piele sau ochi și, în absența datelor, nu se pot trage concluzii cu privire la potențialul de sensibilizare a pielii al aditivului. Prin urmare, Comisia consideră că ar trebui luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. În plus, autoritatea a verificat raportul referitor la metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea preparatului de Saccharomyces cerevisiae CNCM I-4407 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, autorizația acestui aditiv ar trebui să fie reînnoită.

                     (6)

                     Ca urmare a reînnoirii autorizației preparatului de Saccharomyces cerevisiae CNCM I-4407 ca aditiv destinat hranei animalelor, ar trebui abrogat Regulamentul (UE) nr. 883/2010.

                     (7)

                     Deoarece nu există motive de siguranță care să impună aplicarea imediată a modificărilor condițiilor de autorizare a preparatului de Saccharomyces cerevisiae CNCM I-4407, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din reînnoirea autorizației.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea autorizației
            Autorizația pentru aditivul menționat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, se reînnoiește sub rezerva îndeplinirii condițiilor prevăzute în anexa respectivă.

            Articolul 2
            Perioada de tranziție

               (1)   Aditivul menționat în anexă și preamestecurile care îl conțin și care sunt produse și etichetate înainte de 22 septembrie 2021 în conformitate cu normele aplicabile înainte de 22 martie 2021 pot fi, în continuare, introduse pe piață și utilizate până la epuizarea stocurilor existente.

               (2)   Furajele combinate și materiile prime furajere care conțin aditivul menționat în anexă și care sunt produse și etichetate înainte de 22 martie 2022 în conformitate cu normele aplicabile înainte de 22 martie 2021 pot fi, în continuare, introduse pe piață și utilizate până la epuizarea stocurilor existente, dacă sunt destinate animalelor de la care se obțin produse alimentare.

            Articolul 3
            Abrogarea
            Regulamentul (UE) nr. 883/2010 se abrogă.

            Articolul 4
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 martie 2021.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  Regulamentul (UE) nr. 883/2010 al Comisiei din 7 octombrie 2010 privind autorizarea unei noi utilizări a Saccharomyces cerevisiae NCYC Sc 47 ca aditiv furajer pentru vițeii pentru creștere (titular al autorizației Société Industrielle Lesaffre) (JO L 265, 8.10.2010, p. 1).

            (3)  EFSA Journal 2020; 18(6):6167.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4b1702

                        S.I. Lesaffre

                           Saccharomyces cerevisiae CNCM I-4407

                           Compoziția aditivului

                        Preparat de Saccharomyces cerevisiae CNCM I-4407 conținând un minim de 5 × 109 CFU/g
                        Stare solidă

                        Viței pentru creștere

                        -

                        1,5 × 109

                        -

                                    1.

                                    În instrucțiunile de utilizare a aditivului și a preamestecurilor trebuie indicate condițiile de depozitare și stabilitatea la tratament termic.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipament individual de protecție.

                        22.3.2031

                           Caracterizarea substanței active

                        Celule viabile deshidratate de Saccharomyces cerevisiae CNCM I-4407

                           Metoda analitică  (1)

                        Enumerare: metoda turnării pe placă
                        utilizând agar care conține cloramfenicol, glucoză
                        și extract de drojdie – EN 15789
                        Identificare: metoda reacției în lanț a polimerazei (PCR) CEN/TS
                        15790.

               (1)  Detalii ale metodelor analitice sunt disponibile la următoarea adresă a laboratorului de referință:https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2021/368 al Comisiei din 1 martie 2021 de acordare a unei autorizații a Uniunii pentru produsul biocid unic „Aero-Sense Aircraft Insecticide ASD” (Text cu relevanță pentru SEE)

text:
                  2.3.2021

                  RO

                  Jurnalul Oficial al Uniunii Europene

                  L 71/4

         REGULAMENTUL DE PUNERE ÎN APLICARE (UE) 2021/368 AL COMISIEI
         din 1 martie 2021
         de acordare a unei autorizații a Uniunii pentru produsul biocid unic „Aero-Sense Aircraft Insecticide ASD”
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 44 alineatul (5) primul paragraf,
         întrucât:

                     (1)

                     La 2 februarie 2018, Aero-Sense NV a depus o cerere în conformitate cu articolul 43 alineatul (1) din Regulamentul (UE) nr. 528/2012 pentru autorizarea unui produs biocid unic denumit „Aero-Sense Aircraft Insecticide ASD” din tipul de produs 18, astfel cum este descris în anexa V la respectivul regulament, prezentând confirmarea în scris conform căreia autoritatea competentă din Belgia a fost de acord să evalueze cererea. Cererea a fost înregistrată în Registrul produselor biocide cu numărul de caz BC-DX037393-17.

                     (2)

                     „Aero-Sense Aircraft Insecticide ASD” conține, ca substanță activă, 1R-trans-fenotrină, care este inclus pe lista Uniunii de substanțe active aprobate menționată la articolul 9 alineatul (2) din Regulamentul (UE) nr. 528/2012.

                     (3)

                     La 7 mai 2020, autoritatea competentă responsabilă de evaluare a transmis, în conformitate cu articolul 44 alineatul (1) din Regulamentul (UE) nr. 528/2012, un raport de evaluare și concluziile evaluării sale Agenției Europene pentru Produse Chimice (denumită în continuare „agenția”).

                     (4)

                     La 2 iulie 2020, agenția a prezentat Comisiei un aviz (2), proiectul de rezumat al caracteristicilor produsului biocid (denumit în continuare „RCP”) referitor la produsul „Aero-Sense Aircraft Insecticide ASD” și raportul final de evaluare privind produsul biocid unic, în conformitate cu articolul 44 alineatul (3) din Regulamentul (UE) nr. 528/2012.

                     (5)

                     Avizul a concluzionat că „Aero-Sense Aircraft Insecticide ASD” este un produs biocid care este eligibil pentru a primi o autorizație a Uniunii în conformitate cu articolul 42 alineatul (1) din Regulamentul (UE) nr. 528/2012 și că, sub rezerva conformității cu proiectul de RCP, îndeplinește condițiile prevăzute la articolul 19 alineatul (1) din regulamentul menționat.

                     (6)

                     La 4 august 2020, agenția a transmis Comisiei proiectul de RCP în toate limbile oficiale ale Uniunii, în conformitate cu articolul 44 alineatul (4) din Regulamentul (UE) nr. 528/2012.

                     (7)

                     Comisia este de acord cu avizul agenției și consideră, prin urmare, că este necesar să se acorde o autorizație a Uniunii pentru „Aero-Sense Aircraft Insecticide ASD”.

                     (8)

                     Măsurile prevăzute în prezentul regulament sunt în conformitate cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Se acordă societății Aero-Sense NV o autorizație a Uniunii cu numărul de autorizație EU-0024297-0000 pentru punerea la dispoziție pe piață și utilizarea produsului biocid unic „Aero-Sense Aircraft Insecticide ASD”, în conformitate cu rezumatul caracteristicilor produsului biocid prevăzut în anexă.
            Autorizația Uniunii este valabilă de la 22 martie 2021 până la 28 februarie 2031.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 martie 2021.

                  Pentru Comisie

                  Președintele

               Ursula VON DER LEYEN

            (1)  JO L 167, 27.6.2012, p. 1.

            (2)  ECHA opinion of 17 June 2020 on the Union authorisation of the biocidal product „Aero-Sense Aircraft Insecticide ASD” (ECHA/BPC/262/2020), [Avizul ECHA din 17 iunie 2020 privind autorizația Uniunii pentru produsul biocid „Aero-Sense Aircraft Insecticide ASD” (ECHA/BPC/262/2020)], https://echa.europa.eu/bpc-opinions-on-union-authorisation

            ANEXĂ
            Rezumatul caracteristicilor produsului pentru un produs biocid
            Aero-Sense Aircraft Insecticide ASD
            Tip de produs 18 – Insecticide, acaricide și produse pentru combaterea altor artropode (Produse pentru combaterea dăunătorilor)
            Numărul curent: EU-0024297-0000
            Numărul deciziei de reglementare R4BP: EU-0024297-0000
            1.   INFORMAȚII ADMINISTRATIVE

            1.1.   Denumirea sau denumirile comerciale ale produsului

                        Denumirea comercială

                        Aero-Sense Aircraft Insecticide ASD

                  1.2.   Deținătorul autorizației

                        Numele și adresa deținătorului autorizației

                        Numele

                        Aero-Sense NV

                        Adresa

                        Schaapbruggestraat 50, 8800 Roeselare, Belgia

                        Numărul curent

                        EU-0024297-0000

                           Numărul deciziei de reglementare R4BP

                        EU-0024297-0000

                        Data autorizației

                        22 martie 2021

                        Data de expirare a autorizației

                        28 februarie 2031

                  1.3.   Producătorul (producătorii) produsului

                        Denumirea producătorului

                        Volcke Aerosol Connection

                        Adresa producătorului

                        Industrielaan 15, 8520 Kuurne Belgia

                        Adresa locurilor de producție

                        Industrielaan 15, 8520 Kuurne Belgia

                        Denumirea producătorului

                        Envasado Xiomara, S.L.

                        Adresa producătorului

                        Polígono Industrial La Torrecilla Chica, 6, 45220 Yeles – Toledo Spania

                        Adresa locurilor de producție

                        Polígono Industrial La Torrecilla Chica, 6, 45220 Yeles – Toledo Spania

                        Denumirea producătorului

                        Aero-Sense NV

                        Adresa producătorului

                        Kachtemsestraat 289, 8800 Roeselare Belgia

                        Adresa locurilor de producție

                        Kachtemsestraat 289, 8800 Roeselare Belgia

                  1.4.   Producătorul (producatorii) substanței (substanțelor) active

                        Substanța activă

                        1R-trans-fenotrină

                        Denumirea producătorului

                        Endura S.p.A

                        Adresa producătorului

                        Viale Pietro Pietramellara 5, 40121 Bologna Italia

                        Adresa locurilor de producție

                        39 Wenfeng Road, 225009 Yangzhou, Jiangsu China

                  2.   COMPOZIȚIA ȘI FORMULAREA PRODUSULUI

            2.1.   Informații calitative și cantitative privind compoziția produsului

                        Denumirea comună

                        Denumirea IUPAC

                        Funcția

                        Numărul CAS

                        Numărul CE

                        Conținut (%)

                        1R-trans-fenotrină

                        3-phenoxybenzyl (1R,3R)-2,2-dimethyl- 3-(2-methylprop-1- enyl)cyclopropanecarboxylate

                        Substanța activă

                        26046-85-5

                        247-431-2

                        2,0

                  2.2.   Tipul preparatului

            Generator de aerosoli – AE
            3.   FRAZE DE PERICOL ȘI DE PRECAUȚIE

                        Fraze de pericol

                        Recipient sub presiune: Poate exploda dacă este încălzit
                        Foarte toxic pentru mediul acvatic.
                        Foarte toxic pentru mediul acvatic cu efecte pe termen lung.

                        Fraze de precauție

                        A se păstra departe de surse de căldură, suprafețe fierbinți, scântei, flăcări și alte surse de aprindere. Fumatul interzis.
                        Nu perforați sau ardeți, chiar și după utilizare.
                        Evitați dispersarea în mediu.
                        Colectați scurgerile de produs.
                        A se proteja de lumina solară.Nu expuneți la temperaturi care depășesc 50 °C/122 °F.
                        Aruncați recipientul la un punct de colectare a deșeurilor periculoase sau speciale..

                  4.   UTILIZARE (UTILIZĂRI) AUTORIZATĂ (AUTORIZATE)

            4.1.   Modul de utilizare

               Tabelul 1. Utilizare # 1 – Țânțari – Dezinsecția aeronavelor – Utilizatori profesioniști

                        Tipul produsului

                        TP 18 – Insecticide, acaricide și produse pentru combaterea altor artropode

                        Descrierea exactă a utilizării autorizate, după caz

                        Insecticid

                        Organism(organisme)-țintă (inclusiv stadiul de dezvoltare)

                        Denumirea știintifică: Culex spp.
                        Denumirea comună: Țânțarul comun
                        Etapă de dezvoltare: Adulți|Insecte, mamifere (de exemplu rozătoare)
                        Denumirea știintifică: Aedes spp.
                        Denumirea comună: Aedes mosquitoes
                        Etapă de dezvoltare: Adulți|Insecte, mamifere (de exemplu rozătoare)
                        Denumirea știintifică: Anopheles spp.
                        Denumirea comună: Anopheles mosquitoes
                        Etapă de dezvoltare: Adulți|Insecte, mamifere (de exemplu rozătoare)

                        Domeniul de utilizare

                        de interior
                        Aplicare în carlingă și în cabină, pentru dezinsecția aeronavelor.

                        Metoda (metodele) de aplicare

                        Descriere detaliată:
                        Pulverizare

                        Ratele și frecvența de aplicare

                        Frecvența de aplicare: Cantitatea recomandată per aplicare: 35 g/100 m3 (mai exact, 0,7 g i.a./100 m3).
                        Diluare (%): Produs gata de utilizare.
                        Numărul și calendarul de aplicare: Tratamentul trebuie repetat în cazul fiecărui zbor pentru care este necesar un tratament de dezinsecție.
                        Numai o singură aplicare pe zbor.

                        Categoria (categoriile) de utilizatori

                        profesional

                        Dimensiunile ambalajului și materialul de ambalare

                        Recipient din aluminiu (ALU) imprimat, de 18 bari – Imprimat color
                        Capac alb (aplicare unică) sau capac albastru (aplicare multiplă)
                        Ambalat în cutie de carton cu 24 de bucăți
                        Disponibil în următoarele dimensiuni ale recipientului:

                                    •

                                    40 g (34 ml)

                                    •

                                    60 g (52 ml)

                                    •

                                    100 g (86 ml)

                  4.1.1.   Instrucțiuni specifice de utilizare

                        —

                        Consultați manualul de la bordul aeronavei, în care se specifică numărul de recipiente necesare pentru efectuarea unui tratament de dezinsecție, specific fiecărui tip de aeronavă.

                        —

                        Pasagerii trebuie să fie anunțați cu privire la procedura de dezinsecție, înainte de aplicarea produsului în aeronavă. Pasagerii trebuie sfătuiți să închidă ochii și să își acopere fața în timpul efectuării procedurii.

                        —

                        Nu pulverizați direct pe piele sau în ochi.

                        —

                        Nu pulverizați pe alimente sau în apropierea acestora, în zonele de preparare a alimentelor sau pe ustensilele utilizate la gătit.

                        —

                        Spălați-vă pe mâini după utilizarea produsului.

                        —

                        Evitați utilizarea de către personalul neautorizat.

                        —

                        Scoateți capacul.

                        —

                        Țineți recipientul în poziție verticală, la distanța brațului întins.

                        —

                        Capacul alb, pentru aplicare unică: apăsați pe butonul de pe duza spray-ului, până la blocare. Produsul aerosol va fi eliberat într-o singură aplicare continuă.

                        —

                        Capacul albastru, pentru aplicări multiple: țineți apăsat pe butonul de pe duza spray-ului până când se eliberează o cantitate suficientă, sau până la golirea completă a recipientului.

                        —

                        Insecticidul aerosol va fi pulverizat în aeronavă prin îndreptarea duzei flaconului la un unghi de aproximativ 45° față de tavan, în întreaga aeronavă.

                        —

                        Duza spray-ului trebuie să fie îndreptată ușor înspre spatele persoanei care efectuează aplicarea.

                        —

                        Pulverizați uniform pe întreaga suprafață.

                        40 g (34 ml) – Cu un recipient se poate efectua tratamentul eficient al unui volum de aer de 114 m3;

                        60 g (52 ml) – Cu un recipient se poate efectua tratamentul eficient al unui volum de aer de 171 m3;

                        100 g (86 ml) – Cu un recipient se poate efectua tratamentul eficient al unui volum de aer de 285 m3.

               Dezinsecția înainte de decolare

            Această procedură are loc înainte de decolare, după ce pasagerii s-au îmbarcat și ușile au fost închise.
            În cabina de pilotaj se va efectua pulverizarea înainte de îmbarcarea echipajului.
            Pentru ca dezinsecția să fie eficientă, sistemul de aer condiționat al aeronavei trebuie să fie oprit în timp ce se efectuează pulverizarea. Echipajul trebuie să efectueze procedura în toate spațiile în care s-ar putea ascunde insectele, inclusiv în toalete, în zona de pregătire a alimentelor și în dulapuri, cu excepția situației în care aceste spații au fost tratate odată cu cabina de pilotaj, înainte de îmbarcare.

               Pulverizare înainte de coborâre (pulverizare în timpul zborului)

            Conform instrucțiunilor OMS, pulverizarea înainte de zbor și înainte de coborâre este o metodă de dezinsecție în două etape. „Înainte de coborâre” (pulverizare în timpul zborului) este a doua etapă a acestei metode și este efectuată „înainte de coborâre”, când aeronava începe coborârea către aeroportul de destinație. Sistemul de recirculare a aerului va fi setat la debit normal.
            Nu s-a demonstrat eficacitatea reziduală.
            Produsul care conține 1R-trans fenotrină nu va fi utilizat atât pentru dezinsecția înaintea zborului, cât și pentru cea din timpul zborului, în aceeași aeronavă.
            4.1.2.   Măsuri specifice de reducere a riscului de utilizare

                        —

                        Produsul va fi aplicat o singură dată, pentru fiecare zbor.

                        —

                        Un membru al echipajului nu trebuie să efectueze mai mult de o aplicare pe zi.

                        —

                        Nu utilizați/nu aplicați direct pe sau în apropierea alimentelor, furajelor sau a băuturilor, sau pe suprafețe sau ustensile care ar putea să intre în contact direct cu alimente și băuturi.

                        —

                        Conține 1R-trans fenotrină (piretroid), poate fi periculos pentru pisici. Produsul trebuie utilizat cu atenție atunci când sunt prezente pisici în aeronavă. Pisicile nu trebuie să fie în zonă în timpul tratamentului.

                        —

                        Operațiunile de curățare a aeronavei tratate trebuie să fie efectuate numai folosind produse specializate, care nu necesită evacuarea deșeurilor lichide în canalizare sau într-o stație locală de tratare a apelor uzate.

                        —

                        După aplicare, ustensilele de curățare (perii, lavete etc.) utilizate în aeronavă trebuie să fie eliminate ca deșeuri solide și nu trebuie reutilizate.

                  4.1.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Instrucțiuni pentru acordarea primului ajutor:

               Instrucțiuni generale

                        —

                        ÎN CAZ DE INHALARE: În cazul în care apar simptome, sunați la un CENTRU DE INFORMARE TOXICOLOGICĂ sau un medic.

                        —

                        ÎN CAZ DE ÎNGHIȚIRE: În cazul în care apar simptome, sunați la un CENTRU DE INFORMARE TOXICOLOGICĂ sau un medic.

                        —

                        ÎN CAZ DE CONTACT CU PIELEA: Spălați-vă cu apă și săpun. În cazul în care apar simptome, sunați la un CENTRU DE INFORMARE TOXICOLOGICĂ sau un medic.

                        —

                        ÎN CAZ DE CONTACT CU OCHII: Clătiți cu atenție cu apă, timp de mai multe minute. Scoateți lentilele de contact, dacă este cazul și dacă acest lucru se poate face cu ușurință. Continuați să clătiți. În cazul în care apar simptome, sunați la un CENTRU DE INFORMARE TOXICOLOGICĂ sau un medic.

                        —

                        Piretroidele pot cauza parestezie (senzație de arsură și usturime a pielii, fără iritație). Dacă simptomele persistă: consultați medicul.

               Măsuri de urgență pentru protecția mediului, în caz de accident

                        —

                        Izolați și controlați scurgerile sau deversările folosind materiale absorbante necombustibile, cum ar fi nisip, pământ, vermiculită, pământ de diatomee, apoi depozitați-le în recipiente, în vederea eliminării.

                        —

                        Se va împiedica pătrunderea produsului în sistemele de canalizare sau în cursurile de apă.

                        —

                        Nu pulverizați direct cu apă la locul scurgerii sau pe substanța vărsată.

                        —

                        Lăsați să se evapore orice urmă de produs rămas ca urmare a unei scurgeri sau vărsări de substanță.

                  4.1.4.   În funcție de modul de utilizare instrucțiunile pentru eliminarea în siguranță a produsului și ambalajului acestuia

                        —

                        Se va completa în mod corespunzător în Declarația Generală a Aeronavei, specificându-se detaliile procedurii de dezinsecție, precum și seriile recipientelor de spray utilizate.

                        —

                        Recipientele de spray golite vor fi păstrate în vederea inspectării de către autoritatea de sănătate a aeroportului.

                        —

                        Nu turnați produsul în sistemele de canalizare sau în cursurile de apă.

                        —

                        Asigurați-vă că gestionarea deșeurilor se face fără să se pună în pericol sănătatea umană, fără să dăuneze mediului și, în special, fără să se creeze riscuri pentru apă, aer, sol, floră sau faună.

                        —

                        Reciclați sau eliminați deșeurile în conformitate cu legislația în vigoare, de preferat prin intermediul unui agent autorizat sau al unei companii autorizate.

                        —

                        Nu contaminați pământul sau apa cu deșeuri de produs.

                        —

                        Nu eliminați deșeurile în mediu.

                  4.1.5.   In funcție de modul de utilizare, condițiile de depozitare și termenul de valabilitate a produsului în condiții normale de depozitare

            Consultați instrucțiunile de utilizare
            5.   INDICAȚII GENERALE DE UTILIZARE (1)

            5.1.   Instrucțiuni de utilizare

            Consultați secțiunea 4.1.1.
            5.2.   Măsuri de reducere a riscurilor

            Consultați secțiunea 4.1.2.
            5.3.   Particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Consultați secțiunea 4.1.3.
            5.4.   Instrucțiuni pentru eliminarea în siguranță a produsului și a ambalajului acestuia

            Consultați secțiunea 4.1.4.
            5.5.   Condiții de depozitare și termenul de valabilitate a produsului în condiții normale de depozitare

                        —

                        Depozitați recipientele în ambalajul original, într-un spațiu răcoros (sub 40 °C), uscat și bine ventilat. Feriți de îngheț.

                        —

                        Depozitați recipientele într-un spațiu ferit de lumina directă a soarelui, chiar dacă sunt goale.

                  Perioada de valabilitate: 2 ani
            6.   ALTE INFORMAȚII

               (1)  Instrucțiunile de utilizare, măsurile de reducere a riscurilor și alte instrucțiuni de utilizare prevăzute la prezentul punct sunt valabile pentru orice utilizare autorizată.


title: Regulamentul de punere în aplicare (UE) 2021/369 al Comisiei din 1 martie 2021 de stabilire a specificațiilor tehnice și a procedurilor necesare pentru sistemul de interconectare a registrelor centrale menționat în Directiva (UE) 2015/849 a Parlamentului European și a Consiliului (Text cu relevanță pentru SEE)

text:
                  2.3.2021

                  RO

                  Jurnalul Oficial al Uniunii Europene

                  L 71/11

         REGULAMENTUL DE PUNERE ÎN APLICARE (UE) 2021/369 AL COMISIEI
         din 1 martie 2021
         de stabilire a specificațiilor tehnice și a procedurilor necesare pentru sistemul de interconectare a registrelor centrale menționat în Directiva (UE) 2015/849 a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (1), în special articolul 31a,
         întrucât:

                     (1)

                     Statele membre au obligația de a interconecta registrele lor naționale centrale privind beneficiarii reali prin intermediul platformei centrale europene instituite prin articolul 22 alineatul (1) din Directiva (UE) 2017/1132 a Parlamentului European și a Consiliului (2), iar interconectarea ar trebui să se efectueze în conformitate cu specificațiile tehnice și cu procedurile stabilite de actele de punere în aplicare adoptate de Comisie în conformitate cu articolul 24 din directiva menționată. Cu toate acestea, diferențele – în ceea ce privește scopul, domeniul de aplicare și conținutul – dintre registrele interconectate în temeiul Directivei (UE) 2017/1132 și registrele centrale privind beneficiarii reali instituite în temeiul Directivei (UE) 2015/849 necesită definirea și adoptarea unor specificații tehnice și a unor măsuri suplimentare, precum și a altor cerințe care să asigure condiții uniforme de punere în aplicare a sistemului.

                     (2)

                     Măsurile prevăzute de prezentul regulament sunt conforme cu avizul Comitetului pentru prevenirea spălării banilor și a finanțării terorismului,

               ADOPTĂ PREZENTUL REGULAMENT:

            Articolul 1
            Specificațiile tehnice și procedurile privind sistemul de interconectare a registrelor menționat la articolele 30 și 31 din Directiva (UE) 2015/849 sunt cele prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 martie 2021.

                  Pentru Comisie

                  Președintele

               Ursula VON DER LEYEN

            (1)  JO L 141 5.6.2015, p. 73.

            (2)  Directiva (UE) 2017/1132 a Parlamentului European și a Consiliului din 14 iunie 2017 privind anumite aspecte ale dreptului societăților comerciale (JO L 169, 30.6.2017, p. 46).

            ANEXĂ
            Stabilirea specificațiilor tehnice și a procedurilor menționate la articolul 1
            1.   Obiect

            Sistemul de interconectare a registrelor privind beneficiarii reali (Beneficial Ownership Registers Interconnection System, BORIS) trebuie instituit ca un sistem descentralizat care interconectează registrele centrale naționale privind beneficiarii reali și portalul european e-justiție (1) prin intermediul platformei centrale europene (2). BORIS trebuie să servească drept serviciu central de căutare, care să pună la dispoziție toate informațiile legate de beneficiarii reali, în conformitate cu dispozițiile Directivei (UE) 2015/849 (3).
            2.   Definiții

                        (a)

                        „registru” înseamnă un registru central național care conține informațiile privind beneficiarii reali menționate la articolele 30 și 31 din Directiva (UE) 2015/849;

                        (b)

                        „utilizator calificat” înseamnă unul dintre utilizatorii BORIS menționați la articolul 30 alineatul (5) literele (a) și (b) și la articolul 31 alineatul (4) literele (a) și (b) din Directiva (UE) 2015/849;

                        (c)

                        „informații minime obligatorii” înseamnă setul comun de informații cu aceeași structură și cu aceleași tipuri din toate registrele din statele membre;

                        (d)

                        „informații suplimentare” înseamnă setul de informații predefinit în comun pe care statele membre pot decide să le împărtășească, parțial sau integral, prin intermediul BORIS, în plus față de informațiile minime obligatorii;

                        (e)

                        „număr național de înregistrare” înseamnă numărul de identificare individual atribuit în registrul beneficiarilor reali în temeiul legislației naționale unei societăți sau unei alte entități juridice ori unei fiducii sau unei construcții similare.

                  3.   Relația dintre numărul național de înregistrare, pe de o parte, și identificatorul unic european și numărul de înregistrare al societății, pe de altă parte

                        3.1.

                        Registrul beneficiarilor reali pune în comun cu platforma centrală europeană numărul național de înregistrare și, în cazul întreprinderilor, identificatorul unic european („EUID”) atribuit acestora în sistemul de interconectare a registrelor comerțului (4), precum și numărul de înregistrare al societății, în cazul în care acesta din urmă este diferit de numărul național de înregistrare. Numărul de înregistrare al societății se utilizează pentru a atribui un EUID societăților care nu au un EUID în sistemul de interconectare a registrelor comerțului. Pentru alte entități juridice, fiducii sau construcții similare, EUID se atribuie pe baza numărului național de înregistrare.

                        3.2.

                        Utilizatorii BORIS trebuie să fie în măsură să caute societăți, alte entități juridice, fiducii sau construcții similare utilizând numărul național de înregistrare și numărul de înregistrare al societății, dacă acesta este diferit de numărul național de înregistrare.

                        3.3.

                        statele membre pot alege să nu furnizeze numerele naționale de înregistrare pentru fiducii sau pentru construcții juridice similare. În ceea ce privește fiduciile sau construcțiile juridice similare create în temeiul legislației statului membru în care acestea sunt înscrise în registrul beneficiarilor reali, această derogare se aplică numai pentru o perioadă de cinci ani de la data la care BORIS devine operațional.

                  4.   Metode de comunicare

            În scopul interconectării registrelor, BORIS utilizează metode de comunicare electronică bazate pe servicii, cum ar fi serviciile internet.
            Comunicarea dintre portal și platformă, precum și cea dintre un registru și platformă trebuie să fie de tip „unu-la-unu”.
            5.   Protocoale de comunicare

            Pentru comunicarea dintre portal, platformă și registre se utilizează protocoale de internet securizate, precum HTTPS.
            Pentru transmiterea de date și de metadate se utilizează protocoale de comunicare standard, cum ar fi protocolul SOAP (Single Object Access Protocol).
            6.   Standarde de securitate

            Pentru comunicarea și distribuirea informațiilor prin intermediul BORIS, printre măsurile tehnice de asigurare a standardelor minime de securitate informatică se numără:

                        (a)

                        măsuri de asigurare a confidențialității informațiilor, inclusiv prin utilizarea unor canale sigure, precum HTTPS;

                        (b)

                        măsuri de asigurare a integrității datelor în momentul schimbului de date;

                        (c)

                        măsuri de asigurare a nerepudierii originii expeditorului informațiilor în cadrul BORIS și a nerepudierii primirii informațiilor;

                        (d)

                        măsuri care să asigure păstrarea evidenței evenimentelor ce ar putea compromite securitatea informațiilor, în conformitate cu recomandările internaționale recunoscute pentru standardele de securitate informatică;

                        (e)

                        măsuri de asigurare a autentificării și a autorizării tuturor utilizatorilor calificați și măsuri de verificare a identității sistemelor conectate la portal, la platformă sau la registre în cadrul BORIS;

                        (f)

                        în cazul în care este necesar, măsuri de protecție împotriva căutărilor automate și a copierii registrelor, cum ar fi stabilirea unui număr maxim de rezultate trimise de fiecare registru și utilizarea unei funcționalități CAPTCHA (5).

                  7.   Datele care urmează să facă obiectul schimburilor în cadrul BORIS

                        7.1.

                        Setul de informații din registrele naționale privind o societate sau o altă entitate juridică ori o fiducie sau o construcție juridică similară este denumit „evidență a beneficiarilor reali”. „Evidența beneficiarilor reali” include date referitoare la profilul entității sau al construcției în cauză, la persoana beneficiarului real sau la proprietarii entității sau ai construcției respective, precum și la interesul generator (interesele generatoare) de beneficii deținut(e) de respectivii proprietari.

                        7.2.

                        În ceea ce privește o societate sau o altă entitate juridică, precum și în ceea ce privește o fiducie sau o construcție similară, datele privind profilul includ informații referitoare la denumire și la forma juridică, precum și la adresa de înregistrare și la numărul național de înregistrare, dacă există.

                        7.3.

                        Fiecare stat membru trebuie să aibă posibilitatea de a adăuga informații suplimentare la informațiile minime obligatorii. În ceea ce privește beneficiarul real și interesul generator de beneficii deținut de acesta, informațiile minime obligatorii constau în datele prevăzute la articolul 30 alineatul (5) al doilea paragraf și la articolul 31 alineatul (4) al doilea paragraf din Directiva (UE) 2015/849. În ceea ce privește identitatea beneficiarului real, informațiile suplimentare includ cel puțin data nașterii sau datele de contact, astfel cum se prevede la articolul 30 alineatul (5) ultima teză și la articolul 31 alineatul (4) al treilea paragraf. Datele din evidența beneficiarilor reali trebuie modelate pe baza specificației de interfață stabilite.

                        7.4.

                        Schimbul de informații cuprinde, de asemenea, mesajele necesare pentru operarea sistemului, cum ar fi confirmarea de primire, păstrarea evidenței și raportarea.

                  8.   Structura formatului standard de mesaj

            Schimbul de informații dintre registre, platformă și portal se bazează pe metode standard de structurare a datelor și se realizează într-un format standard de mesaj, cum ar fi XML (6).
            9.   Datele necesare pentru platformă

                        9.1.

                        În conformitate cu cerințele în materie de interoperabilitate, serviciile care urmează să fie oferite de fiecare registru trebuie să fie unificate și să prezinte aceeași interfață, pentru a permite aplicației care efectuează solicitarea, cum ar fi platforma, să interacționeze cu un singur tip de interfață care să expună un set comun de elemente de date. Statele membre își aliniază structura de date internă utilizând tabele de punere în corespondență sau o formă tehnică similară de punere în aplicare, pentru a îndeplini cerințele privind specificațiile de interfață care urmează să fie prevăzute de Comisie.

                        9.2.

                        Pentru ca platforma să își poată îndeplini funcțiile, se furnizează următoarele tipuri de date:

                                    (a)

                                    date care permit identificarea sistemelor conectate la platformă. Aceste date ar putea consta în URL-uri sau într-un orice alt număr sau cod care identifică în mod unic fiecare sistem în cadrul BORIS;

                                    (b)

                                    orice alte date operaționale care sunt necesare pentru ca platforma să garanteze funcționarea corespunzătoare și eficientă a serviciului de căutare și interoperabilitatea registrelor cu platforma. Aceste date pot include liste de coduri, date de referință, glosare și traduceri conexe ale acestor metadate, precum și date de jurnalizare și date de raportare.

                        9.3.

                        Datele și metadatele gestionate de către platformă trebuie prelucrate și stocate în conformitate cu standardele de securitate descrise în secțiunea 5.

                  10.   Metodele de operare a sistemului și serviciile informatice furnizate de platformă

                        10.1.

                        În ceea ce privește distribuția și schimbul de informații, sistemul se bazează pe următoarele metode tehnice de operare:

                        10.2.

                        Pentru transmiterea mesajelor în versiunea lingvistică relevantă, portalul european e-justiție furnizează artefacte de date de referință, cum ar fi liste de coduri, vocabulare controlate și glosare. După caz, acestea trebuie traduse în limbile oficiale ale Uniunii. În măsura în care este posibil, se utilizează standarde recunoscute și mesaje standardizate.

                        10.3.

                        Comisia trebuie să facă schimb de detalii suplimentare cu statul membru cu privire la metoda tehnică de operare și la implementarea serviciilor informatice furnizate de platformă.

                  11.   Criterii de căutare

                        11.1.

                        Atunci când se efectuează o căutare trebuie selectată cel puțin o țară.

                        11.2.

                        Portalul furnizează următoarele criterii armonizate de căutare:

                                    (a)

                                    în ceea ce privește societățile sau alte entități juridice, fiduciile sau construcțiile similare:

                                                (i)

                                                denumirea entității juridice sau a construcției;

                                                (ii)

                                                numărul național de înregistrare.
                                                Criteriile de căutare de la punctele (i) și (ii) pot fi utilizate în mod alternativ;

                                    (b)

                                    în ceea ce privește persoanele în calitate de beneficiari reali:

                                                (i)

                                                numele și prenumele beneficiarului real;

                                                (ii)

                                                data nașterii beneficiarului real.
                                                Criteriile de căutare de la punctele (i) și (ii) trebuie utilizate în mod cumulativ.

                        11.3.

                        Pe portal ar putea fi disponibile criterii de căutare suplimentare.

                  12.   Modalitățile de plată și înregistrarea online

                        12.1.

                        Pentru acele documente pentru care statele membre percep taxe și care sunt puse la dispoziție pe portal prin intermediul BORIS, sistemul trebuie să le permită utilizatorilor plata online prin folosirea metodelor de plată utilizate pe scară largă, cum ar fi cardurile de credit și de debit.

                        12.2.

                        BORIS trebuie să conțină măsuri care să asigure posibilitatea înregistrării online în conformitate cu articolul 30 alineatul (5a) și cu articolul 31 alineatul (4a) din Directiva (UE) 2015/849.

                  13.   Disponibilitatea serviciilor

                        13.1.

                        Serviciul trebuie să fie disponibil 24 de ore din 24 și 7 zile din 7, cu o rată de disponibilitate a sistemului BORIS de cel puțin 98 %, cu excepția operațiunilor de întreținere programate.

                        13.2.

                        Statele membre informează Comisia cu privire la activitățile de întreținere după cum urmează:

                                    (a)

                                    înainte cu 5 zile lucrătoare pentru operațiunile de întreținere care pot provoca o perioadă de indisponibilitate de până la 4 ore;

                                    (b)

                                    înainte cu 10 zile lucrătoare pentru operațiunile de întreținere care pot provoca o perioadă de indisponibilitate de până la 12 ore;

                                    (c)

                                    înainte cu 30 de zile lucrătoare, pentru operațiunile de întreținere a infrastructurii din centrul de date care pot provoca o perioadă de indisponibilitate de până la 6 zile pe an.
                                    În măsura posibilului, operațiunile de întreținere trebuie să fie planificate în afara orelor de program (19.00-8.00 CET).

                        13.3.

                        În cazul în care au instituit intervale săptămânale fixe pentru operațiunile de întreținere, statele membre informează Comisia cu privire la momentul și la ziua din săptămână în care sunt planificate aceste intervale săptămânale fixe. Fără a aduce atingere obligațiilor stabilite la literele (a)-(c) de la al doilea punct, în cazul în care sistemele statelor membre devin indisponibile într-un astfel de interval fix, statele membre pot opta să nu informeze Comisia.

                        13.4.

                        În cazul unei defecțiuni tehnice neașteptate care cauzează indisponibilitatea sistemelor statelor membre mai mult de o jumătate de oră, acestea informează Comisia fără întârziere, în timpul orelor de lucru (9.00-16.00 CET), cu privire la indisponibilitatea sistemului lor, precizând și momentul preconizat pentru reluarea serviciului, dacă acesta este cunoscut.

                        13.5.

                        În cazul unei defecțiuni neașteptate a platformei centrale sau a portalului, Comisia informează statele membre fără întârziere, în timpul orelor de lucru (9.00 – 16.00 CET), cu privire la indisponibilitatea platformei sau a portalului, precizând și momentul preconizat pentru reluarea serviciului, dacă acesta este cunoscut.

                  14.   Reguli privind transcrierea și transliterarea

            Fiecare stat membru transcrie sau transliterează cererile de căutare care îl vizează, precum și rezultatele returnate, în conformitate cu standardele lor naționale.

               (1)  Denumit în continuare „portalul”.

               (2)  Platforma centrală europeană (denumită în continuare „platforma”) a fost instituită prin articolul 22 alineatul (1) din Directiva (UE) 2017/1132 a Parlamentului European și a Consiliului din 14 iunie 2017 privind anumite aspecte ale dreptului societăților comerciale (JO L 169, 30.6.2017, p. 46).

               (3)  Acest lucru nu aduce atingere niciunei funcționalități suplimentare pe care BORIS ar putea-o dobândi în viitor.

               (4)  Articolul 16 alineatul (1) din Directiva (UE) 2017/1132 a Parlamentului European și a Consiliului din 14 iunie 2017 privind anumite aspecte ale dreptului societăților comerciale și punctul 8 din anexa la Regulamentul de punere în aplicare (UE) 2015/884 al Comisiei din 8 iunie 2015 de stabilire a specificațiilor tehnice și a procedurilor necesare pentru sistemul de interconectare a registrelor instituit prin Directiva 2009/101/CE a Parlamentului European și a Consiliului.

               (5)  Testul Turing public complet automatizat pentru diferențierea computerelor de oameni, Completely Automated Public Turing test to tell Computers and Humans Apart

               (6)  Extensible Markup Language (Limbaj de marcare extensibil).